Detsembris võttis end töötukassas töötuna arvele 6 892 inimest ja arvelolek lõpetati 6 944 töötul. Nii arveloleku lõpetamiste arv kui uute registreerimiste arv olid detsembris väiksemad kui sügiskuudel. Arveloleku lõpetamiste osakaal töölemineku tõttu oli detsembris alla poole ehk mõnevõrra madalam kui eelmistel kuudel. Toetudes eelnevatel kuudel tehtud võrdlustele töötukassa andmetega  töötuskindlustusmakse laekumise kohta võib väita, et tegelik ametlikult hõivesse liikujate osakaal on kõrgem, sest kõik inimesed ei teata töötukassale, et nad on leidnud uue töökoha.